Fótbolti - Ég var nokkuð ánægður með liðið í heild sinni Guðlaugur Baldursson stýrði ÍBV í sínum fyrsta opinbera leik um helgina er strákarnir léku gegn Fylki í Reykjaneshöllinni . Árangurinn þokkalegur , 1 - 1 jafntefli . Báðum við hann að leggja aðeins frá sér skólakrítina og kennaraprikið og svara örfáum spurningum á skömmum tíma . Hann hafði þetta að segja er hann var spurður um leikinn . Hvað fannst þér um frammistöðu strákanna í fyrsta leiknum gegn Fylki ? Ég var sáttur við margt í okkar leik sérstaklega varnarvinnu liðsins og baráttugleði leikmanna . Það hljóta að hafa verið vonbrigði að missa niður síðbúið forskotið ? Við viljum að sjálfsögðu vinna hvern leik sem við förum í , auðvitað er svekkjandi að fá á sig mark svo seint í leiknum en á þessum tíma ársins reynum að skoða alla þætti leiksins ekki bara úrslitin . Í leiknum voru margir jákvæðir punktar en aðrir þættir sem við þurfum að gera betur . En hvernig fannst þér andstæðingurinn í leiknum ? Mér finnst Fylkisliðið gott , vel spilandi lið með marga mjög efnilega stráka . Nú var Jeffsy með í þessum leik . Hvenær koma hinir útlendingarnir ? Það er ekki komin dagsetning á það ennþá . Þeir verða allavega með okkur í æfingaferðinni í Portúgal í byrjun apríl . Þarna voru ungir strákar að koma inn eins og Adólf , Sæþór og Hrafn . Hvað viltu segja um leik þeirra á sunnudag ? Ég var nokkuð ánægður með liðið í heild sinni og þessir strákar sem þú nefnir skiluðu allir góðu verki .